text: skjoldbruskkirtelkræft
  
  publiceret: 2009-02-02 01:31:22+01:00
  Skjoldbruskkirtelkræft, sjældent forekommende kræftsygdom, der viser sig som en hård, fastsiddende knude i kirtlen. Behandles kirurgisk med fjernelse af hele kirtlen, evt. efterfulgt af behandling med radioaktivt jod i store doser. Der gives livslang behandling med skjoldbruskkirtelhormon (thyroxin) for at dække hormonmanglen og for at undertrykke vækst af mulige metastaser. Dødeligheden er lille, da sygdommen ofte diagnosticeres tidligt.